Je Freriz, sires de Moulprey, chevaliers, et je Guillemins, ses freres, clers, façons savoir à touz... que nous tenons en fié et en chasemant ligemant tout ce que nous avons ou val de Meges, soit en maison, soit en champs, em prez et en toutes autres choses, comant qu’eles soient appelées, dou noble baron monsignour Jeham de Chalon, signour d’Arlay, nostre chier et amé signor. En tesmoignaige de laquel chose, nous havons fait metre en ces presantes le seal à l’onorauble pere en Jhesus Crist Eude, par la grace [de Deu], arcevesque de Besançon. Donnée l’am Nostre Signour mil CC octante et cinc, ou mois d’avril.